
RAPORT DE SPECIALITATE
privind aprobarea  ”Relocării/disponibilizării/scoaterii animalelor din inventarul colecției Grădinii Zoologice a Municipiului Timișoara”, aflate în inventarul Primăriei Municipiului Timișoara – Compartiment Grădina Zoologică

Având în vedere Referatul de aprobare al proiectului de hotărâre al Primarului Municipiului Timişoara şi Proiectul de hotărâre privind  aprobarea  documentației Relocării/disponibilizării/scoaterii animalelor din inventarul colecției Grădinii Zoologice a Municipiului Timișoara”

Facem următoarele precizări:
Având în vedere Dispoziția Primarului Municipiului Timișoara nr. 1.486/18.12.2020 privind propunerea de închidere temporară a Grădinii Zoologice Timișoara, conform următoarelor articole: 
Art. 1 Se aprobă închiderea temporară a Grădinii Zoologice Timișoara începând cu data de 27.11.2020, în vederea elaborării unui nou proiect de grădină zoologică la standarde europene;
Art. 2 Se vor lua toate măsurile necesare pentru mutarea temporară sau definitivă a animalelor în condiții de siguranță în noi habitate ale unor grădini zoologice partenere;
Art. 3 Pentru animalele ce nu pot fi mutate se va asigura hrană și îngrijirea conform legii și a normelor în vigoare;
Conform dispoziției 1486/18.12.2020, în prezent Grădina Zoologică Timișoara este inchisă în vederea elaborării unui proiect de reabilitare, modernizare și dezvoltare la standarde europene iar activitațile de îngrijire a animalelor din colecție se realizează zilnic de către angajații zoo conform legii și normelor în vigoare până la mutarea/relocarea temporară sau definitivă în condiții de siguranță a acestor animale către alte grădini zoologice partenere.
În urma inventarului scriptic și faptic realizat la sfârșitul anului 2020, în listele de inventariere se regăsesc un număr de 46 de specii care trebuie îngrijite și la care este necesar să se asigure condițiile de bunastare și exprimarea caracteristicilor etologice specific specie.
Până în prezent au fost relocate din cadrul colecției două specii de reptile - șerpi: piton și șarpe regal, către USAMVBT ” Regele Mihai I al României” – Disciplina de Biologie.
În data de 23.01.2021, au fost relocate către un alt partener de la care aveam în custodie următoarele specii: mara, porc spinos, suricata și maimuțe macac japonez.
În baza corespondenței cu Federația Grădinilor Zoologice și Acvariilor din România, înregistrată cu nr.  SC2020 – 8770/08.12.2020, au fost primite adrese de la alte grădini zoologice din țară și din străinătate, care sunt interes de preluarea animalelor din cadrul colecției nostre, după cum urmează:
1.  adresa înregistrată cu numărul SC 2020 – 28769/08.12.2020, a Asociației milioane de prieteni ”Libearty Sanctuary, și a Declarației de acceptare a celor șase exemplare de urși de către Adăpostul de urși din Veresegyhaz – Ungaria;
1. adresa înregistrată cu numărul RM2020-2188/28.12.2020,  de la Regia Autonomă de Administrare a Domeniului Public și Fondului Locativ Craiova, sun interesați pentru transferul unor animale din colecția noastră: emu, păun, rață carolină, gâște canadiene, cerb lopătar, macaci coadă de leu;
1. adresa cu numărul 8834/08.12.2020, de la Administrația Parcului Memorial Constantin Stere Ploiești, sunt interesați pentru transferul unor animale din colecția noastră: gâște indiene, cerb carpatin, cerb lopătar, pisică sălbatică, raton și coati.
În urma corespondenței electronice și telefonice cu reprezentanții grădinii zoologice din Pitești, aceștia sunt interesați de relocarea următoarelor două specii: pecari și macac comun.

	Relocate

	1. USAMVBT ” Regele Mihai I al României” – Disciplina de Biologie
	1. piton (1n)
2. șarpe regal (1n)

	2. Gunther Cristian
	3. mara (1m+1f+1n)
4. porc spinos(2n)
5. suricata (2f)
6. maimuțe macac japonez(2f)

	In curs de relocare

	1. Adăpostul de urși din Veresegyhaz – Ungaria
	1. Ursi (3m+3f)

	2. Regia Autonomă de Administrare a Domeniului Public și Fondului Locativ Craiova
	2. Emu (1f+1n)
3. păun (2 f+2m)
4. rață carolină(1m+1f)
5. gâște canadiene(1m+2f)
6. cerb lopătar(2f)
7. macaci coadă de leu(1m)
8. maimuțe macac japonez (2m)

	3. Parcului Memorial Constantin Stere Ploiești
	9. gâște indiene (1m+1f)
10. cerb carpatin(5f+3n)
11. caprior (1m+1f)
12. pisică sălbatică (1m+1f+2n)
13. raton (1m+3f)
14. coati (1f)

	4. Gradina Zoologica Pitești
	15. pecari (2m)
16. lebada (1f)
17. macac comun(1m+1f)

	*dupa cum se poate observa in tabel, se cunoaste locatia exacta pentru 23 de specii (59 de capete)
**m-mascul, f-femela, n-neidentificat


În urma acestor acțiuni sunt în curs de a fi relocate un număr de 17 specii (46 de exemplare), dintr-un total de 46 de specii existente in acest moment in colectia Gradinii Zoologice Timisoara, pentru restul speciilor (26) suntem in curs de identificare a grădinilor zoologice partenere care pot asigura conditiile si cerintele necesare speciei.
Mentionam ca din totalul de 46 de specii (100%)  existente in colectia zoo, 6 specii (13%)  au fost relocate si 17 specii (37%) urmeaza a fi relocate conform tabelului de mai jos, adica din totalul speciilor de 100% pentru 50% dintre ele se cunoaste exact locatia in care au fost sau vor fi transferate.
De asemenea dintr-un numar total de 261 de capete existente (100%) se cunoaste locatia pentru 59 de capete (23%).
Având în vedere corespondența cu Direcția Economică SC2021 – 499/12.01.2021, privind relocarea celor șase exemplare de urși și a altor animale din cadrul colecției grădinii zoologice;
Având în vedere HOTĂRÂRE nr. 841 din 23 octombrie 1995 - privind procedurile de transmitere fără plata şi de valorificare a bunurilor apartinind instituţiilor publice – Anexa nr. 1 și procedurile de transmitere fără plată, de la o instituție public la altă instituție public a unor bunuri aflate în stare de funcționare; 
Având în vedere ORDINUL MMDD nr. 1798 din 19 noiembrie 2007, pentru aprobarea Procedurii de emitere a autorizaţiei de mediu, Secțiunea 1, Capitolul VIII Obligaţii în cazul închiderii unităţilor permanente, alin. 154-158;
”VIII. Obligaţii în cazul închiderii unităţilor permanente
154. Se păstrează un număr suficient de angajaţi până la redistribuirea animalelor din colecţie către alte unităţi permanente dotate corespunzător.
155. Se asigură condiţiile privind bunăstarea animalelor.
156. Se interzice orice activitate de reproducere a speciilor din colecţie.
157. Este interzis accesul publicului.
158. Se inscripţionează Amplasament neautorizat în curs de desfiinţare în dreptul amplasamentelor necorespunzătoare.”
Având în vedere art. 9 alin 3 din Legea nr. 191 din 16.04.2002 grădinilor zoologice şi acvariilor publice: ” În cazul în care o gradina zoologica sau o parte a acesteia este închisă, autorităţile competente se asigura ca animalele în cauza sunt tratate sau înstrăinate conform condiţiilor legale în vigoare.”;
Având în vedere prevederile din Ordinul  MINISTERUL MEDIULUI ŞI GOSPODĂRIRII APELOR nr. 742 din 22.11.2004, pentru aprobarea Instrucţiunilor privind autorizarea, inventarierea şi înregistrarea gradinilor zoologice şi acvariilor publice, privind următoarele:
VI.6. Transportul şi mutarea animalelor vii
147. Surplusul stocului colectiei de animale a gradinii zoologice/acvariului public trebuie transferat (vândut, donat, schimbat etc.) doar către instituţii de profil responsabile care au facilităţi corespunzătoare, posibilităţi şi experienta pentru a asigura bunăstarea animalelor.
148. Trebuie să fie disponibile facilităţi corespunzătoare pentru ridicarea, închiderea în custi şi transportul tuturor tipurilor de animale din colectie, atât în interiorul gradinii zoologice/acvariului public, cat şi în afară.
149. Grădinile zoologice/acvariile publice trebuie să se asigure ca sunt îndeplinite cerinţele Convenţiei privind comerţul internaţional cu specii sălbatice de flora şi fauna pe cale de dispariţie (CITES), care reglementează importul, exportul, vânzarea şi alte beneficii comerciale - inclusiv expunerea de specii listate în anexele convenţiei.
LEGE nr. 13 din 8 ianuarie 1998 pentru aderarea României la Convenţia privind conservarea speciilor migratoare de animale sălbatice, adoptată la Bonn la 23 iunie 1979;
LEGE Nr. 69 din 15 iulie 1994 pentru aderarea României la Convenţia privind comerţul internaţional cu specii sălbatice de fauna şi flora pe cale de dispariţie, adoptată la Washington la 3 martie 1973;
LEGE Nr. 58 din 13 iulie 1994 pentru ratificarea Convenţiei privind diversitatea biologica, semnată la Rio de Janeiro la 5 iunie 1992;
Având în vedere ultimul inventar pe anul 2020 atașat în foto-copie;
	Având în vedere prevederile legale expuse în prezentul raport, apreciem că proiectul de hotărâre privind  aprobarea ”Relocării/disponibilizării/scoaterii animalelor din inventarul colecției Grădinii Zoologice a Municipiului Timișoara”, îndeplineşte condiţiile pentru a fi supus dezbaterii şi aprobării plenului consiliului local.

